Platoo vo Lannemezan

As Platoo vo Lannemezan (dt.: Plateau von Lannemezan) is a Hochebane in Sidfrankreich. Es liegd im Département Hautes-Pyrénées und is vo uma 10.000 Eihwohna bsiedld.

 Geografie 

As Platoo bfindd se om Fuaß vo de Pyrenäen, etwa zwischn de Städt: Tarbes und Saint-Gaudens. In seina Middn liegd de Stod Lannemezan, de'm Platoo sein Nam gem hod. De Hochebane hod a middlare Häh vo uma 510 Meta.

 Hydrologie 

As Gebiet is reich on Wossaquejn, es entspringd do a Vuizoih vo Fliss und Bäch. Zan Flusssystem vo da Garonne zehjn:

 Louge 
 Touch
 Save 
 Gimone 
 Arrats 
 Gers 
 Baïse
 Petite Baïse
 Osse

Zan Flusssystem van Adour entwassad da

 Bouès

Do de Fliss in Trocknperiodn haifig on gringa Wossafiahrung leidn, wean's iwa a auskliglds Kanoisystem kinstli bwassad. Dobei diand da Canal de la Neste ois a Oat Ringvateija, von dem wieda ondare Kanäj und Bwassarungsgrebn obzweing und so a große Ozoih vo Fliss mid zuasetzlichm Wossa vasoang.

Kategorie:Département Hautes-Pyrénées